Antonia von Melville

Antonia von Melville (naskiĝis en 1997) estas germana infana aktorino. Ŝi konatiĝis aparte pro sia rolo en la porinfana kineja filmo Hexe Lilli - Der Drache und das Magische Buch, filmita en somero 2007 kaj kineje publikigita post intensa animaciigo nur du jarojn poste, en 2009. En la filmo ŝi havis la rolon de Mona, samklasanino de la ĉefrolo Lilli.

Krome ŝi laŭ la stato komence de la jaro 2012 ankoraŭ aperis en du televidaj serioj: En la epizodo Häuserkampf (2009) de la krimfilma serio Tatort (rolo de knabino "Emilia Jansen"), kaj en la epizodoj Die blaue Jacke kaj Der doppelte Dalu (2011) de la infanfilma serio Die Pfefferkörner (rolo de knabino "Pia").

 Eksteraj ligiloj 


Kategorio:Germanaj aktoroj
Kategorio:Germanaj infanaj aktoroj